LAOAG CITY – Awan kinagpaysu ti damag nga adda natay ti rabies iti Brgy. Esperanza ken Brgy. Dipilat idiay Vintar Ilocos Norte.
Daytoy ti mismo nga inrakurak dagiti opisyal ken residente kadagiti nadakamat a lugar.
Naitudo ni Bise Mayor Rowland Albano a naggapuan ti nasao nga impormasyon.
Kuna dagiti residente a tsismis laeng ti nasao a damag gapu ta awan pay ti natay iti lugar da gapu iti rabies.
Iti pannakiuman ti Bombo Radyo, inako ti bise mayor nga isu ti naggapuan ti damag ngem kuna na a naipakaammo kenkuana ti nasao nga impormasyon babaen kadagiti mismo a residente.
Immuna a dinakamat ti bise mayor ti Brgy Esperanza a naggapuan ti natay iti rabies ngem sumagmamano nga aldaw kalpasan a naglikudan dagiti opisyal ken residente ket dinakamat na ti Brgy Dipilat a naggapuan ti biktima.
Nupay kasta, kas iti Brgy Esperanza ket naglikudan met dagiti opisyal ken agindeg ti Brgy Dipilat ti nasao a damag
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn